Rikunarita-ORG/Wikinium huggingface dataset:
# ISSN

L'**ISSN** (en anglés *International Standard Serial Number*, numèro de sèria estandard internacional) es una codificacion de las publicacions periodicas venguda nòrma internacionala (ISO 3297, darrièra edicion en 2018). Cada periodic (o sèria de libres) pòt reçaupre un còde compausat de dos còps quatre caractèrs (exemple, per la revista *Provença ara*, ISSN 1144-8482). Per una publicacion en sèria, i a un còde per tipe de supòrt (papièr, PDF, eBook...) e un còde de ligason, dich ISSN-L (exemple, tanben per *Provença ara*, ISSN-L 1144-8482).

L'ISSN es bailejat al nivèl internacional pel centre internacional de l'ISSN. Los còdes ISSN son atribuïts al nivèl dels estats per de "centres nacionals d'ISSN". Dins l'estat espanhòl, l'ISSN es bailejat per la Bibliotèca nacionala d'Espanha. Dins l'estat francés, l'ISSN es bailejat per la Bibliotèca nacionala de França. Dins l'estat italian, l'ISSN es bailejat per lo Conselh Nacional de la Recèrca. L'atribucion es pas a gràtis, al contrari d'Espanha e França. Dins l'estat moneguièr, que i a pas de centre nacional, l'ISSN es bailejat pel centre internacional.

Lo centre internacional a mes en linha un portanèl de recèrca dels numèros d'ISSN.

## Ligams extèrnes

* Centre internacional de l'ISSN.
* Portanèl de recerca.
* Centre ISSN de l'estat espanhòl.
* Centre ISSN de l'estat francés.
* Centre ISSN de l'estat italian.
# Smithsonian Institution

Fotografia dau « Castèu », premier bastiment de l'institucion.
La **Smithsonian Institution** es una institucion de recèrca scientitifica creada per lo govèrn estatsunidenc en 1846 gràcias a un legat dau quimista britanic James Smithson (1765-1829). Au fieu deis ans, a adoptat de missions suplementàrias regardant l'edicion de publicacions, la creacion e la gestion de musèus ò lo desvolopament d'òbras pedagogicas e educativas. Ansin, l'institucion es uei associada a un ret de 19 musèus e de 9 centres de recèrca.

## Liames intèrnes

* James Smithson.

## Bibliografia

## Nòtas e referéncias
# Bioinformatica

La bioinformatica es un camps interdisciplinari que desenvolopa de metòdes e de espleches per comprendre las donadas biologicas, en particular quand aquestas son voluminosas e complèxas. Aquesta sciéncia combina la biologia, l'informatica, l'engenhariá de l'informacion, las matematicas e las estadisticas per analisar e interpretar las donadas biologicas.
# Biomecanica

La **biomecanica** es l'exploracion de las proprietats mecanicas dels organismes vius e tanben l'analisi dels principis d'engenhariá que fan foncionar los sistèmas biologics. Tracta de las relacions existentas entre las *estructuras* e las *foncions* a totes los nivèls d'organizacion del viu a partir de las moleculas, coma lo collagèn o l'elastina, als teissuts e organs. La biomecanica caracteriza las responsas espaciotemporalas dels materials biologics, que siagan solids, fluides o viscoelastics, a un sistèma impausat de fòrças e de constrenchas intèrnas e extèrnas.
# Biofisica

La **biofisica** es la sciéncia qu'estúdia la biologia amb de principis e de metòdes de la fisica. Se discutís se la biofisica es una branca de la fisica o de la biologia. D'un ponch de vista se pòt concebre que lei coneissenças acumuladas en la fisica "pura" pòdon s'aplicar a l'estudi de lei sistèmas biologics. En aqueste cas la biofisica pòrta de coneissenças a la biologia, mai pas a la fisica.
# Erpetologia

L‘**erpetologia** (del grèc ancian ἐρπετόν / *herpetón*, « que repta, reptil ») es la branca de l'istòria naturala que tracta dels reptils e dels anfibians. Abòrda lor classificacion, lor ecologia, lor compòrtament, lor fisiologia, lor anatomia e mai las espècias fossilas.

Podètz consultar aicí, una lista d'erpetologistas.

## Profession

Se designa las personas – professionals o amators – practicant l'erpetologia jols tèrmes d'**erpetològ** o d'**erpetologista**. Lo primièr tèrme es mai ancian, e lo segond, pus recent, s'utiliza quasi sistematicament a l'ora d'ara.

## Elements d'istòria

* Al sègle XVII, de trabalhs nombroses ensajan de comprendre mièlhs la localizacion del verin dins lo cap de las sèrps, e en particular lo de las vipèras, e mai son mòde d'accion. Plan segur, aquestas recèrcas menadas per de mètges tanben an per foncion de descobrir un antidòte. Demest aquestes scientifics, cal citar:
	+ Francesco Redi (1626-1697) que fa avançar considerablament las coneissenças en particular en afirmant l'innocuitat del verin se aqueste es ingerit.
	+ Moyse Charas (1619-1698), farmacian de l'Òrt del rei, realiza d'experiéncias nombrosas e publica de trabalhs nombroses sus las vipèras. S'opausa a Redi al subjècte de la formacion del verin; per Charas, la saliva de la vipèra deven verinosa pas que se l'animal es en colèra.

* En 1768, Josephus Nicolaus Laurenti (1735-1805) fa paréisser sa tèsi consacrada a la foncion verinosa pels reptils e los anfibians. En defòra de las observacions de granda valor sul venin, melhora considerablament la taxinomia linneana que passa de dètz genres de reptils e d'anfibians a trenta. Laurenti es lo primièr que definís precisament la classa dels reptilia.

## Articles connèxes

* Lista dels articles sus d'erpetologistas
# Istologia

Istologia (1950)
L'**istologia** (deu grèc *ιστός*, "teishut") qu'ei un arram de la biologia qui s'interèssa a l'estudi deus teishuts formats per l'associacion de las cellulas. Aqueths teishuts que forman organs qui, eths medishs, e forman organismes (vegetaus, animaus o fungics).
L'istologia que possedeish un sosarram aperat *istopatologia* qui s'interèssa au mau foncionament deus teishuts.

## Diferentas tracas de teishuts e las loas cellulas

* Teishut epiteliau
* Teishut conjontiu
	+ teishut adipós : adipocit
	+ Teishut cartilaginós : condrocit
	+ Teishut sanguinós: eritrocit, leucocit
	+ Teishut ossós : osteocit, osteoblast, osteoclast
* Teishut muscular : miocit
* Teishut nerviós : neuròna, cellulas glialas
# Mamalogia

|  |  |  |
| --- | --- | --- |
|  |  | *Aqueste article es un esbòs de completar concernent la biologia; podètz partejar vòstras coneissenças en lo modificant*. |

La **mamalogia** es la branca de l'istòria naturala consacrada a l'estudi dels mamifèrs
la peg in tu da med real madrid mamalogistas, la SFEPM s'es constituida a l'entorn del projècte d'un atlàs de reparticion dels Mamifèrs salvatges de França.

Podètz consultar una lista de
mamalogistas aicí.
# Microbiologia

Una boita de Petri semenada amb de microorganismes
La **microbiologia** es la sciéncia qu'estúdia los microorganismes**.**

Los microorganismes constituisson un grop fòrça variat; existisson a l'estat de cellula isolada o en grop e son de talha pichona.

Cossí distinguir las cellulas microbianas de las plantas o dels animals?
Las cellulas animalas e vegetalas son incapablas de viure a l'estat isolat dins la natura; son sempre a l'estat multicellular. Los virus son pas de microorganismes pr'amor que son pas autonòms, e se pòdon pas reproduire sens utilizar la maquinariá cellulara d'un autre individú.

* Portal de la medecina
# Neurosciéncia

Las **neurosciéncias** amassan totas las Sciéncias necessàrias a l'estudi de l'anatomia e del foncionament del sistèma nerviós. Lo sistèma nerviós amassa diferents organs coma lo cervèl, la mesolha espinala, los nèrvis, les organs dels sens e lo sistèma nerviós autonòm que contraròtla l'omeostasia.
# Ornitologia

L'**ornitologia** (del grèc ὄρνις *ornis*, "aucèl" e λόγος *logos*, "estudi") es una de las brancas de la zoologia qu’a per tòca l’estudi scientific de l’aucelilha.

Fregata supèrba (*Fregata magnificens*)
"Estudi de cap d'ausèl" (1867) - los primièrs passes vèrs l'ornitologia... (pintura de William Bouguereau - Sègle XIX
## Vejatz tanben

* Aucèl

Existisson doas listas d'articles tractant d'ausèls sus Wikipèdia :

* categoria : ornitologia : lista de las familhas e
* categoria : ausèls : lista dels ausèls.

Podètz consultar doas listas d'ornitològs :

* Lista d'ornitològs ;
* Lista dels articles sus d'ornitològ (mai exaustiva que la precedenta).

Periodics consacrats a l'ornitologia :

* Lista de periodics ornitologics

## Ligams extèrnes

* Groupe Ornitologica Normanda
* Los ausèls de nòstras regions : en Bretanha
* ORNITHOMEDIA - Lo Web de l'Ornitologia
* LPO - Liga per la Proteccion dels Ausèls (representant francés de BirdLife International)
* LPO Anjau - Liga per la Proteccion dels Ausèls, delegacion Anjau
* Journ'obs - Blòg d' Observacions d'Ausèls per Eric
* Avibase - sistèma informatic sus las espècias d'ausèls.
* Ausèls.net
* Associacions ornitologicas francesas

* Portal de la zoologia
# Parasitologia

La **parasitologia** es l'estudi dels parasits, de sos òstes e de sas interaccions mutualas. Coma disciplina biologica, la tòca de la parasitologia es pas determinada per l'organisme o l'environament en question, mas per son mòde de vida. Aquò implica qu'es una sintèsi d'autras disciplinas, e elabora de tecnicas de domenis coma la biologia cellulara, la bioinformatica, la biologia moleculara, l'immunologia, la genetica e l'ecologia.

Lo parasitisme es lo mai comun dels mòdes de vida sus tèrra, qu'implica de representants dels principals taxons, dempuèi los pus simples organismes unicellulars fins als vertebrats complèxes.

* Portal de la medecina
# Farmacologia

La **farmacologia** al sens larg es l'estudi dels medicaments e de las substàncias d'origina exogèna (xenobiotics) que pòdon aver aquel usatge.

En practica , lo tèrme de *farmacologia* designa: la farmacologia experimentala, la farmacodinamica, la farmacometrica, la farmacocinetica, la farmacologia clinica.

* **Farmacologia clinica**: Estudi de las accions d'un medicament sus l'òme portant sus las variacions d'una foncion normala o patologicament modificada, lo metabolisme e la destinada d'un principi actiu medicamentós dins de condicions fisiologicas particularas o patologicas.

* **Farmacologia experimentala**: Estudi a çò de l'animal.

## Brancas de la farmacologia

- Farmacocinetica: estudi de la cinetica d'una substància dins l'organisme : absorpcion, distribucion, metabolisme, excrecion.

- Farmacodinamica: estudi de l'efièch d'una substància sus l'organisme, de las responsas provocadas.

- Farmacometrica: evaluacion quantitativa (mesura) de l'efièch dels agents farmacologics *in vivo* e/o *in vitro*.

- Quimia terapeutica: estudi quimic de las substàncias dintrant dins la composicion dels medicaments.

- Toxicologia: estudi dels efièches sul còs uman de las substàncias toxicas.

- Farmacognosia: estudi de las matèrias primièras naturalas (plantas ...) utilizadas dins la preparacion dels medicaments

- Farmacovigilància: estudi del efièches non desirats de las moleculas sus l'organisme.

- Farmacia Galenica: estudi de la preparacion dels medicaments.
# Biologia estructurala

Representacion de l'estructura tridimensionala d'un anticòrp
La **biologia estructurala** es la sciéncia que s'interèssa a l'estructura quimica dei moleculas dau vivent. Mai que d'una tecnica permeton de determinar l'estructura dei biomoleculas. Lei mai importantas son la cristallografia de rais X, la ressonància magnetica nucleara o RMN e la microscopia electronica.

* Portal de la biologia
# Toxicologia

Toxicologia
La **toxicologia** (del grèc *toxicon*, poison que cobrissiá las sagetas, e *logos*, estudi, sciéncia) es la sciéncia qu'estúdia las substàncias toxicas (o poisons), lor etiologia (origina), las circonstàncias de lor contacte amb l'organisme, los efièches sus aquel darrièr (organs ciblas) e sus l'environament (ecotoxicoloca), los mejans d'o descobrir e combatre (vias d'eliminacion, antidòts).

Tracta dels efièches de l'exposicion a de toxics, quina que siá la via d'intrada dins l'organisme (inalacion, contacte, ingestion...), e qu'aicesta siá sonque *potenciala* e asimptomatica (se parla alara de toxinas), o responsabla de signes clinics associats (sindròm) que desvelan una intoxicacion vertadièra.

L'intoxicacion es un processus dinamic e la toxicologia espitalièra es sovent una procedura d'urgéncia, dins una tòca a l'encòp de diagnostic (etiologia toxica o autre), d'analisi (interpretacion dels resultats de la biologia) e terapeutica (tractament simptomatic, reanimacion).

L'etiologia de las intoxicacions e intoxinacions es fòrça cambiadissa : pollucion atmosferica, exposicion professionala, intoxicacion alimentària, intoxicacion medicamentosa, enverinacion o empoisonament.
Las ciblas son tanben variablas : los neurotoxics afèctan lo cervèl o lo sistèma nerviós, d'autres produches afèctan puslèu unes organs (glandas, paumons, fetge, ren..)

Las toxinas pòdon èsser d'origina animala (veren d'enverimacion ofidiana per la vipèra aspic, per exemple), vegetala (empoisonament per la Belladona o *Atropis belladonna*), fongica (campairòls verenós, coma l'amanita falloïda, per exemple) o quimica (intoxicacion per los metals pesucs, per exemple).
Dins sa partida experimentala e reglamentària, la toxicologia estúdia e analisa experimentalament la toxicitat dels produches (medicaments umans o veterinaris, produches fitosanitaris...) abans lor comercializacion.

L'intoxicacion depend sovent d'efièches de lindals, e la toxicologia fa doncas sovent referéncia a de nocions de dòsis  :

* la " Dòsi Jornadièra Admissibla " (DJA) (pels residús de pesticidas)
* la " Dòsi Jornadièra Tolerabla " (DJT), o DSTP (dòsi setmanièra tolerabla provisòria) o (pels metals pesucs)
* la " Dòsi Limit Annala " (DLA) (pels radionucleïds).

## Vejatz tanben

* Farmacologia
# Prèmi Nobel de fisiologia o medecina

Medalha del Nobel 1945 de medecina, per la descobèrta d'Alexander Fleming.
Lo **prèmi Nobel de fisiologia o medecina** onora cada an, segon las volontats del testament d'Alfred Nobel, de personalitats del monde medical e de la recerca en biologia que l'òbra rendèt de grands servicis a l'umanitat. Lo laureat deu aital aver portat de sabers inedits o de tecnicas novèlas dins lo domeni.

Lo prèmi es atribuït per l'assemblada Nobel, compausada de cincanta professors de l'Institut Karolinska, a partir d'una lista de nominacions prepausadas pel comitat Nobèl. Aquel comitat se compausa de cinc sòcis elegits per tres ans per l'Assemblada Nobel. Las nominacions sont establidas amb l'ajuda d'autres grands instituts medicals suedeses e estrangièrs, de cercles de cercaires, d'eminentas personalitats del monde medical o encara d'ancians laureats del prèmi que prepausan cada an mai d'un noms eligibles pel prèmi. Lo guerdon pòt pas èstre conjuntament atribuït a mai de tres personas.

Après la revelacion del nom del o dels laureats debut octobre, la medalha e lo diplòma de la fondacion Nobel li son oficialament remés pel rei de Suècia, lo 10 de decembre seguent, jorn aniversari de la mòrt del fondator del prèmi. Dempuèi 2001, lo prèmi Nobèl es dotat d'un montant de 10 milions de coronas suedeses, siá un pauc mai d'un milion d'euròs.

## Veire tanben

* Lista de premiats Nobel de fisiologia o medecina
# Biocombustible

Brasil utiliza l'alcòl coma biocombustible dempuèi 1979.
Un **biocombustible** pòt generalament èsser definit coma un combustible solid, liquid, o gas compausat, derivat de biomassa, es a dire un combustible amb poder calorific naut, fach de matèria organica que ven dirèctament o indirèctament de la fixacion d'energia solara per la fotosintèsi. Coma per exemple, l'etanòl eissit de la cana de sucre, utilizat dins las automobilas en Brasil.L'utilizacion de biocombustible es considerat coma un biais de redusir la dependéncia a las energias fossilas, mas aquò sovent al prètz d'una desforestacion importanta.

A l'ora d'ara, doas filièras principalas existisson :

* filièra òli e derivats, coma l'òli vegetal carburant, lo biogazòl (o biodiesèl) ; mas tanben de graissas animalas o d' acids gras divèrs (algas...)
* filièra alcòl coma lo bioetanòl, a partir de sucres, d'amidon, de cellulòsa o de lignina idrolizadas.

La produccion mondiala d'agrocarburants s'enauça a 4 113 PJ en 2019, en progression de 56 % respècte a 2010. Los principals païses productors son los Estats Units (37,9 % del total mondial), Brasil (24,1 %) e Indonesia (6,7 %).

## Bilan environamental

Un estudi de la Comission Europèa publicat en març de 2016 e représ par l’ONG Transpòrt e Environament mòstra que la màger part dels biocarburants, luenh d’èsser vertuoses pel clima, emeton en fach mai de gases d'efièch de sèrra que los combustibles fossils ; aquò concernís subretot lo biodiesèl : 1 litre de biodiesèl emet 1.8 còps mai de gas d'efièch de sèrra en mejana qu'un litre de gazòl fossil ; mai precisament, lo litre de biodiesèl eissit del colza representa 1.2 còps mai d’emissions que lo litre de gazòl, aquel produch a basa de sòja dos còps mai, e lo a basa d'òli de palma tres còps mai. Lo bilan fòrça negatiu de l'òli de palma s'explica mai que mai pel cambiament d’afectacion dels sòls : sa produccion es la causa principala de desboscament dins los bòsques d'Asia del sud-èst.

## Referéncias
# Vernanimalcula guizhouena

Vernanimalcula guizhouena es un vèrm fossil, considerat coma lo mai ancian representant del sosrègne dels animals a simetria bilaterala. Viviá i a environ 580-600 milions d'annadas. Ressemblava a un vèrm de 1 a 2 mm de long e se noirissiá de micròbis vivent sul sòl oceanic.

## Ligams extèrnes

* Brèva de Futura Science
* Article de Science Presse
# Pinophyta

*Pinophyta*

*Araucaria heterophylla* (Araucariaceae)

Classificacion| Règne | Plantae |
| Sosrègne | Tracheobionta |

Sinonims

 *Coniferophyta*

La division o embrancament dels **pinofites** (o **conifèrs**, ancianament Coniferophyta), conten pas qu'una sola classa : Pinopsida. Son de plantas vascularas de granas en còns aparegudas sus Tèrra fa 150 milions d'ans, ben abans los ramuts (o fulhats). Totes los conifèrs existents son de plantas linhosas que la màger part son d'arbres, los autres essent d'arbrilhons. Los exemples de conifères pus espandits son los cèdres, cipressièrs, douglas, avets, genibrièrs, agathis, mèlzes, pins, sequòias, piceas e tuèisses.

Las espècias de conifèrs pòdon butar naturalament gaireben de pertot dins lo mond, e son sovent las plantas dominantas de son abitat.
Aqueste embrancament es pasmens a declinar e solas 650 espècias environ de conifèrs demòran a l'ora d'ara.

## Lista de las familhas

*Sequoiadendron giganteum* classat entre los *Taxodiaceae* o los *Cupressaceae*.
Segon ITIS (classificacion classica):

* division dels *Pinophyta*
	+ classa dels *Coniferopsida*
		- òrdre dels *Coniferales*
			* familha dels *Abietaceae* (inclús per la classificacion filogenetica dins *Pinaceae*)
	+ classa dels *Cordaitopsida*
		- òrdre dels *Cordaitales* †
	+ classe dels *Pinopsida*
		- òrdre dels *Pinales*
			* familha dels *Araucariaceae*
			* familha dels *Cephalotaxaceae*
			* familha dels *Cupressaceae*
			* familha dels *Pinaceae*
			* familha dels *Podocarpaceae*
			* familha dels *Taxodiaceae* (inclús per la classificacion filogenetica dins *Cupressaceae*)
		- òrdre dels *Taxales*
			* familha dels *Taxaceae*
	+ classa dels *Taxopsida*

*Sciadopitys verticillata*, sola espècia del genre *Sciadopityaceae*.
Segon NCBI (classificacion filogenetica):

* division dels *Coniferophyta*
	+ classa dels *Coniferopsida*
		- òrdre dels *Coniferales*
			* familha dels *Araucariaceae*
			* familha dels *Cephalotaxaceae*
			* familha dels *Cupressaceae*
			* familha dels *Pinaceae*
			* familha dels *Podocarpaceae*
			* familha dels *Sciadopityaceae* (una sola espècia viventa non coneguda de la classificacion classica)
			* familha dels *Taxaceae*
# Respiracion (fisiologia)

Lo sistèma respiratòri uman
La **respiracion** en fisiologia qu'ei lo movement de transport de l'oxigèn de l'aire a las cellulas e lo transport deu dioxid de carbòni de las cellulas a l'aire.

Lo sistèma respiratòri e lo sistèma ciculatòri sont utilisats per aquò.
# Cobol

Exemple de programacion cobol.
**Cobol** es un lengatge de programacion creat en 1959. Son nom es l'acronim dau tèrme anglés *Common Business Oriented Language*. Son objectiu èra de crear un lengatge comun per la programacion d'aplicacions de gestion. Ansin, aqueu lengatge es uei principalament utilizat dins lei sectors de la banca, deis asseguranças e de l'administracion.

## Liames intèrnes

* Lengatge de programacion.

## Bibliografia

## Nòtas e referéncias
# PDF

Lo Portable Document Format (lit. 'Format de Document Portatil'; sigla: **PDF**) es un format de fichièr per gardar de documents en un ordinator. Adobe lo creèc en 1993 per facilitar l'escambi de documents. PDF s'usa amb frequéncia per far de documents escarrabilhats per estampar. Los documents PDF pòdon d'aver tèxt estilizat e imatges en eles.

Lo document s'emmagazina de tala forma que lo contengut càmbia pas la forma en que se vei en desparièrs ecrans, ordinators e estampadoiras, coma pòt succedir amb d'autres formats de fichièrs.

PDF es un estandard dobèrt que foguèt publicat oficialament lo 1 de julhet de 2008 per l'ISO.

Se requerís un logiciau lector de PDF per liéger de documents PDF. Qualques exemples son Adobe Acrobat, Adobe Reader, Okular e Foxit Reader.

## Referéncias

## Vejatz tanben

### Articles connèxes

* EPUB.

### Ligam extèrne

* Procuratz un lector de PDF Liure! [archive](fr)
# Victòria dau Reiaume Unit

Fotografia de Victòria en 1882.
**Victòria dau Reiaume Unit** (24 de mai de 1819 – 22 de genier de 1901) foguèt rèina dau Reiaume Unit de 1837 a sa mòrt e emperairitz deis Índias de 1876 a sa mòrt. Succediguèt a Guilhèm IV (1830-1837) e foguèt remplaçada per Edoard VII (1901-1910). Son rèine de 63 ans e 7 mes es lo pus lòng de l'istòria dau Reiaume Unit e veguèt unei cambiaments economics, sociaus e tecnologics que permetèron lo renfòrçament de la dominacion britanica e l'extension de son empèri.
# Queensland

Queensland| *Queensland* |
|

(Bandièra)
 |
| Devisa | Audax at Fidelis" (Audaciós mas Fidèl) |
| Administracion |
| Capitala | Brisbane  |
| Politica |
| Jeannette Young (ca)   |
|  • Premier ministre du Queensland (fr)   | Steven Miles (ca)  (2023–)  |
| Geografia |
|  |
| 20° S, 143° E |
|  |
| **Estat** | Austràlia  |
|  |
| Superfícia | 1 729 742 km²  |
| Percentatge d'aiga | 6,58 % |
| Altitud mejana | 744 m  |
| Punt mai bas | mar (0 m) |
| Punt culminant | Mt. Bartle Frere 1 435 m |
| Fus orari | +10 |
| Demografia |
| Populacion | 3en |
|  • Totala | 4 000 000 ab. (debuta decembre de 2005) |
| Autras informacions |
| Prefix telefonic | 07  |
| ISO 3166-2 | AU-QLD  |
|

---

 |
| Sit web | qld.gov.au  |

**Queensland** (**QLD**) es un estat d'Austràlia. Es lo segond Estat d'Austràlia per la superfícia e lo tresen per la populacion. Se tròba al nòrd de Nòva Galas del Sud e a l'èst del Territòri del Nòrd. L'Estat deu son nom a la reina Victòria de Grand Bretanha. En 2006, Queensland comptava mai de 4 milions d'abitants.

Vilas principalas :

* Brisbane (capitala)
* Cairns
* Cooktown
* Gladstone
* Gold Coast
* Longreach
* Mackay
* Mont Isa
* Normanton
* Rockhampton
* Townsville

|  |  |  |  |
| --- | --- | --- | --- |
|

|  |  |  |
| --- | --- | --- |
|  | **Estats e territòris de l’Austràlia** |  |

 |
| *Estats*
Austràlia Meridionala •
Austràlia Occidentala •
Nòva Galas del Sud (amb l’Illa Norfolk) •
Queensland •
Tasmania •
Victòria
*Territòris interiors*
Territòri de la capitala australiana •
Territòri del Nòrd •
Territòri de la baia de Jervis
*Territòris exteriors*
Antartic australian •
Territòris Australians de l'Ocean Indian (Illa Christmas •
Illas Cocos) •
Illa Lord Howe •
Illas Ashmore e Cartier •
Illas de la Mar de Coralh •
Illa Heard e illas McDonald |